Z á p i s n i c a

zo zasadnutia výboru Pozemkového spoločenstva Urbár Stankovany

konaného dňa 2. 6. 20015

 Prítomní podľa prezenčnej listiny

Program:

1. Návrh programu, určenie zapisovateľa
2. Kontrola uznesenia
3. Rozhodnutie PPA o platbe za územia európskeho významu v 5. stupni ochrany
4. Správa OLH o ťažbových a pestevných prácach
5. Správa účtovníka o stave účtu
6. Oznámenie o termíne plánovaného stretnutia s Ing. Demovičom
7. Diskusia
8. Návrh na uznesenie
9. Záver

Zasadnutie viedol predseda výboru. Privítal prítomných a konštatoval, že zasadnutie výboru je uznášaniaschopné.

1./ Predseda výboru oboznámil prítomných s programom a určil zapisovateľa. Pre neprítomnosť OLH Milana Straku a účtovníčky Margity Tatárovej boli body programu č. 4 a 5 stiahnuté. Upravený program bol jednomyseľne schválený. Za zapisovateľku určil predseda výboru Annu Brukovú

2./ Predseda výboru konštatoval, že uznesenia zo zasadnutia výboru zo dňa 9. 5. a z mimoriadneho zasadnutia zo dňa 16.5. 2015 boli splnené.

3./Rozhodnutie PPA o platbe za územie európskeho významu v 5. stupni ochrany

 Predseda výboru informoval prítomných o platbe PPA. PPA schválila platbu 4065.-€ za obmedzenia v Korbelke, ktorej územie sa nachádza v 5. Stupni ochrany.

4./Správa OLH o ťažbových a pestevných prácach. Pre neprítomnosť OLH bol tento bod z programu stiahnutý.

5./Správa o stave účtu. Pre neprítomnosť účtovníčky bol tento bod z programu stiahnutý.

6./Oznámenie o termíne plánovaného stretnutia s Ing. Demovičom.

Predseda výboru informoval prítomných o plánovanom stretnutí s Ing. Demovičom , ktoré sa uskutoční v piatok 5. júna o 7,30 v kancelárii predsedu. Stretnutie sa uskutoční za účelom lepšieho zhodnotenia a dojednania ceny za kalamitu. Predseda výboru požiadal Bc. Petra Straku ml., aby pripravil fotografie z kalamity, ktoré nafotil pri obhliadke v Korbelke. V prípade, že Ing. Demovič bude chcieť navštíviť porast, predseda výboru vyzval členov, aby sa tohto stretnutia zúčastnili.

7. Diskusia:

Alojz Gašper mal dotaz, v akom štádiu riešenia sa vybavujú jednotlivé žiadosti na samovýrobu palivového dreva aj na porez úžitkového dreva. Predseda informoval, že žiadosti sa vybavujú priebežne.

Viliam Čieško sa zaujímall ,prečo sa ťažba presunula do Dierovej, keď je ešte nedoťažené drevo v Korbelke. Predseda výboru odpovedal, že sa bude ešte pokračovať ťažba aj v Korbelke, avšak sú tam sťažené podmienky na ťažbu. Niektoré drevo sa ani nevyťaží, pretože je príliš ďaleko a náklady by sa predražili, , čo je finančne náročné.

Ján Karas informoval prítomných zo zasadnutia s Obecnými lesmi Stankovany ohľadom budovania lesnej cesty v Havrane. Uviedol, že v nedeľu 7. 6. o 14,00 pred OÚ sa stretne komisia, ktorá bola určená na realizáciu tejto cesty. Cieľom zasadnutia komisie je obhliadka budovania cesty priamo v teréne, pretože sú už pripomienky a pochybenia na realizáciu tejto stavby. Predseda výboru vyzval všetkých členov výboru, aby sa zúčastnili tohto stretnutia a na mieste argumentovali významom tejto stavby, nakoľko ide o cestu, ktorá bude významná nielen v dnešnej dobe, ale bude slúžiť pre mnohé generácie. Ďalej pripomenul, že sú vyhlásené výzvy budovania lesných ciest a to protipožiarna , kde obec môže získať až 100% návratnosť a výzva na zvyšovanie kvality lesných ciest, kde návratnosť je 80%.

Ing. Straka Peter informoval , že v katastri Žaškov sú nové čísla parciel aj nové čísla LV.

Alojz Gašper sa informoval ohľadom zabezpečenia vlečky na odvoz rezu. Poukázal, že dobytok z PD v Žaškove narobil škodu na zasadenom poraste na Mílovie lúke v Dierovej.

Vladimír Lacko poukázal na spravovanie ciest v Havrane.

Ing. Peter Straka hovoril, že drevo z májky sa použije na výrobu lavičiek, ktoré budú zabudované v športovom areáli.

8. Návrh na uznesenie:

Predseda výboru predložil návrh na uznesenie.

9. Zasadnutie ukončil predseda výboru, poďakoval prítomným za účasť.

V Stankovanoch 2.6. 2015 zapísala Anna Bruková

Overovatelia: .........................................

 .........................................

U z n e s e n i e

Prijaté na zasadnutí Pozemkového spoločenstva Urbár Stankovany

dňa 2. 6. 2015

Uznesenie č.1 k bodu 1

Výbor PsU súhlasí s určením zapisovateľa.

Uznesenieč.2 k bodu 2

Výbor PsU berie na vedomie kontrolu uznesení zo zasadnutia výboru , konaného dňa 9.5 a 16. 5. 20 15.

Uznesenie č. 3. k bodu 3

Výbor PsU berie na vedomie platbu PPA za územie európskeho významu v 5. Stupni ochrany.

Uznesenie č. 6 k bodu 6

Výbor PsU berie na vedomie termín plánovaného stretnutia s Ing . Demovičom.

Uznesenie č. 7 k bodu 7

Výbor PsU berie na vedonie diskusné príspevky , obsah ktorých je zaznamenaný v zápisnici zo zadsadnutia.

V Stankovanoch 2. 6. 2015

 Ján Karas

 predseda výboru PsU

Prílohy: pozvánka, prezenčná listina, zápisnica s prílohami

 $ $